রনিত রায়

রনিত বোস রায় (জন্ম: ১১ অক্টোবর ১৯৬৫) হলেন একজন ভারতীয় অভিনেতা, কিছু বাংলা, তামিল এবং তেলুগু সিনেমার পাশাপাশি হিন্দি টেলিভিশন এবং চলচ্চিত্রে তার কাজের জন্য পরিচিত । তিনি তার কর্মজীবনে একটি ফিল্মফেয়ার পুরস্কার, দুটি স্ক্রিন পুরস্কার, পাঁচটি আইটিএ পুরস্কার এবং ছয়টি ভারতীয় টেলি পুরস্কার সহ অসংখ্য প্রশংসা অর্জন করেছেন । রনিত রায় ১১ অক্টোবর ১৯৬৫ সালে নাগপুরে এক বাঙালি পরিবারে জন্মগ্রহণ করেন। তিনি ছিলেন ব্যবসায়ী বাবার প্রথম সন্তান। তার ছোটভাই রোহিত রায়ও একজন টিভি অভিনেতা। তার বাল্যকাল আহমেদাবাদ ও গুজরাটে কাটে। তিনি জোয়ানা নামের এক মহিলার সাথে বিবাহবন্ধনে আবদ্ধ হয়েছিলেন । তাদের একটি কন্যা রয়েছে।যার নাম অনা (জন্ম ১৯৯১)।সে এখন আমেরিকাতে বসবাস করছে। তবে ১৯৯৭ সালে তার বিচ্ছেদ ঘটে।২৫ ডিসেম্বর ২০০৩ সালে রনিত অভিনেত্রি ও মডেল নিলাম সিংয়ের সাথে বিবাহ বন্ধনে আবদ্ধ হন। তাদের দুটি সন্তান (২ মেয়ে ১ ছেলে) আছে। তার অপর কন্যা সন্তান আদর ২০০৫ সালের মে মাসে জন্মগ্রহণ করে। তাদের একমাত্র পুত্র সন্তান ২০০৭ সালের অক্টোবরে জন্মগ্রহণ করে। তিনি এস সিকিউরিটি অ্যান্ড প্রোটেকশন এজেন্সির মালিক। যা বর্তমানে সালমান খান, অমিতাভ বচ্চন, মিঠুন চক্রবর্তী, শাহরুখ খান এবং আমির খানের মতো বলিউড অভিনেতাদের সুরক্ষা দেয় ।এছাড়া তার সংস্থা ইন্ডিয়ান প্রিমিয়ার লীগের প্রাক্তন চেয়ারম্যান ও প্রাক্তন কমিশনার ললিত মোদী এবং তার ছেলে রুচির মোদীর ও নিরাপত্তা দিয়েছিল। যে কয়েকটি চলচ্চিত্র প্রকল্পগুলি তাদের পরিষেবার আওতায় ছিল সেগুলি হ'ল লাগান, দিল চাহতা হ্যায়, ইয়াডে, না তুম জানো না হম, সাথিয়া এবং আরমান। রনিত রায় তার দীর্ঘ অভিনীত জীবনে অনেকগুলো ফিকশান শোতে অভিনয় করেন। এর মধ্য উল্লেখযোগ্য হল বোম্বে ব্লু, বাত বান যায়ে, নাগিন, কসম ছে, কেয়ামত, কাহানি হামারি মহাভারত কী, বন্দিনী, আদালত, ইতনা কারো না মুঝে পেয়ার, আদালত(সিজন ২), ২৪(সিজন ২) ইত্যাদি। এ শিল্পীর অংশগ্রহণকৃত উল্লেখযোগ্য আপাতবাস্তব টেলিভিশন অনুষ্ঠানগুলো হচ্ছে কফি উইথ করণ, ঝলক দেখ লা যা, ইয়ে হ্যায় জালওয়া, টিকেট টু বলিউড, আজা মাহি বে, বেগম’স ড্রয়িং রুম, কিচেন চ্যাম্পিয়ন, কমেডি নাইটস ওয়িথ কপিল, ডিল অর নো ডিল ইত্যাদি। তিনি বালাজী টেলিফিল্মের টেলিভিশন সিরিয়াল “কাম্মাল” দিয়ে তার টিভিতে অভিনয় শুরু। কোনো সিনেমায় সুযোগ না পাওয়ায় তিনি এই প্ৰস্তাব গ্ৰহণ করেন। কাম্মালের আগে তিনি বালাজী টেলিফিল্মের কসোটি জিন্দেগি কেয়ে তে ঋষভ বাজাজের চরিত্র করেন। যেটি ছিল নিৰ্মম মধ্যবয়সী ব্যবসায়ী পুঁজিপতি চরিত্র ।বাজাজের চরিত্ৰে দুৰ্দান্ত অভিনয় তাকে জনপ্ৰিয় করে তোলে।অমর উপাধ্যায় পরিচালিত বালাজী টেলিফিল্মের “কিউকি সাস ভি কাবি বহু থি”-তে তিনি মিহির বিরানির ভূমিকায় অভিনয় করেন। ২০০৯ সাল থেকে ২০১১ সাল পর্যন্ত এনডিটিভি ইমাজিনের বন্দীনি তে ধৰ্মরাজের ভূমিকায় অভিনয় করেন। কখনও পরাজিত না হওয়া এক অশোধিত এবং নির্মম হীরা ব্যবসায়ীর চরিত্রের বিস্ময়কর চিত্রণের জন্য তিনি প্রশংসিত হন। ২০০৭ সালে তিনি নৃত্য ৰিয়েলিটি শো “ঝালাক দিখলা জা” ও ২০০৮ সালে ‘‘ইয়ে হ্যায় জলবা” তে প্ৰতিযোগী হিসেবে অংশ নেন।তিনি ২০১০ সালে কালারস টিভিতে কিচেন চ্য়া‌ম্পিয়ান্স হোষ্ট করেন। ২০১০ সালে তিনি সনি টিভির জনপ্ৰিয় কোৰ্টরুম নাটক “আদালত” এ কে.ডি পাঠক চরিত্রে অভিনয় করেন। কে ডি পাঠক একজন তীক্ষ্ণ অনন্য আইনজীবী যিনি কেবল সত্যের পক্ষে লড়েন। ২০১৪ সালে তিনি সনি টিভিতে বালাজী টেলিফিল্মের ইতনা করো না মুঝে প্যায়র এ ড। নচিকেত খান্না ওরফে নীল চরিত্রে পল্লবী কুলকাৰ্নির বিপরীতে অভিনয় করেন।২০১৬ সালে তিনি আদালত (পৰ্ব ২) এ পুনরায় কে ডি পাঠকের চরিত্রে অভিনয় করেন। ১৯৯২ সাল হতে বর্তমান সময় পর্যন্ত রনিত রায় হিন্দির পাশাপাশি কিছু বাংলা, তেলুগু ছবিতে ও অভিনয় করেছেন। তার অভিনীত ছবিগুলির মধ্যে উল্লেখযোগ্য হল- জান তেরে নাম, সৈনিক, বম্ব ব্লাস্ট, হালচাল, মেঘা, আর্মি, দানবীর, অগ্নি স্বাক্ষী, গ্ল্যামার গার্ল, হাম দিওয়ানা পেয়ার কা, খাতরন কী খিলারি, শেষ বংশধর, নিশান, দ্যাট গার্ল ইন ইয়েলো বুটস, মিডনাইট’স চিলড্রেন, স্টুডেন্ট অব দ্যা ইয়ার, শুট আউট এট ওয়াডালা, বস, আগলি, গুড্ডু, টু স্টেইটস, সাত কদম, কাবিল, সরকার ৩, মেশিন ইত্যাদি। ২০১৮ সালে তিনি মোনা সিং ও গুরদীপ কোহলির সাথে অলট বালাজীর ওয়েব সিরিজ “কেহনে কো হামসফর হ্যায়”তে অভিনয়ের মাধ্যমে ডিজিটাল প্ল্যাটফর্মে আত্মপ্ৰকাশ করেন। ২০১৯ সালে তিনি হটস্টারের ক্ৰাইম থ্ৰিলার ওয়েব সিরিজ হোষ্টেজে অভিনয় করেন। রনিত রায়ের প্রাপ্ত পুরস্কার সমুহের তালিকা- আদালত (টেলিভিশন ধারাবাহিক) "Filmfare Awards Winners From 1953 to 2024"। filmfare.com (ইংরেজি ভাষায়)। সংগ্রহের তারিখ ২০২৪-০৩-৩০।  "I don't want to be back-stabbed anymore: Ronit Roy"। The Times of India। ১৮ এপ্রিল ২০১৪। সংগ্রহের তারিখ ১৯ এপ্রিল ২০১৪।  "Ronit Roy Biography"। Ronit Roy (official fan page)। ১৪ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ২ আগস্ট ২০১৫।  DelhiFebruary 19, India Today Web Desk New; February 19, 2019UPDATED:; Ist, 2019 20:41। "Ronit Roy opens up about his strained relationship with eldest daughter"। India Today (ইংরেজি ভাষায়)। সংগ্রহের তারিখ ২০২১-০৭-০৩।  "Ace Security and Protection"। Ace Security and Protection। ৩১ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১৩।  "Ronit Roy: Nervous about playing Bhishma"। Rediff। সংগ্রহের তারিখ ২৬ নভেম্বর ২০১৬।  "My moustache is a national issue: Ronit"। The Times of India। সংগ্রহের তারিখ ২৬ নভেম্বর ২০১৬।  "Ronit Roy:TV's bankable star"। Forbes India। ১২ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০১৬।  "Itna Karo Na Mujhe Pyaar to go on air tomorrow"। The Times of India। সংগ্রহের তারিখ ২৬ নভেম্বর ২০১৬।  "Ronit Roy to be back as lawyer K D Pathak with Adaalat Season 2"। The Indian Express। সংগ্রহের তারিখ ২৬ নভেম্বর ২০১৬।  "Ronit Roy joins the cast of Anil Kapoor's 24"। The Times of India। সংগ্রহের তারিখ ২৬ নভেম্বর ২০১৬।  "Shesh Bongshodhor | শেষ বংশধর | Manna | Rituparna | Ranit Roy | Mamata Kulkarni | Bangla Full Movie"।  "কে এই তুমুল জনপ্রিয় কে ডি পাঠক?"। jagonews24.com। সংগ্রহের তারিখ ২০২১-০৭-০৫।  "Ronit, the bad dad"। Hindustan Times। ২৭ এপ্রিল ২০১১। ৩ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ৯ এপ্রিল ২০১১।  "Ronit Roy to play antagonist in Jai Lava Kusa"। NDTV। সংগ্রহের তারিখ ২২ জুন ২০১৭।  "The Seventh Indian Telly Awards > Winners List"। Tellyawards.indiantelevision.com। ২২ জুলাই ২০১২ তারিখে মূল থেকে আর্কাইভ করা। সংগ্রহের তারিখ ৭ জুলাই ২০১২।  "The Ninth Indian Telly Awards > Winners"। Tellyawards.indiantelevision.com। ১১ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ৭ জুলাই ২০১২।  "The Tenth Indian Telly Awards"। Tellyawards.indiantelevision.com। ১৬ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ৭ জুলাই ২০১২।  "Winners List:Garv Indian TV Awards, 2014"। ১৬ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ২ আগস্ট ২০১৫।  উইকিমিডিয়া কমন্সে রনিত রায় সংক্রান্ত মিডিয়া রয়েছে। ইন্টারনেট মুভি ডাটাবেস ইন্সটাগ্রামে রনিত রায় বলিউড হাঙ্গামায় রনিত রায় রনিত রায় ফোর্ব‌স এ